Арышъ, хьаджрэтэу Къаймэт ежь ышъхьэ закъо инасыпэп зыфэбанэрэр, къызхэк1ыгъэ къэзыуцухьэрэ ц1ыфмэ янасып, илъэпкъ инасып нахь. Уилъэпкъ мышъхьафитэу уизакъоу шъхьафит узэрэмыхъущтыр, насыпыш1о узэрэмыхъущтыр ащ къыгурэ1о. Ащ паек1э урысмэ аш1ырэ бэнэшхом ежьыри хэхьэ ык1и ащ хэк1уадэ. “Урыс-япон заом щы1эзэ, Къаймэт пачъыхьагъум ебэнырэ куп шъэфы горэмэ ахэщагъэу къыч1агъэщи, игъусэхэм ахэтэу ук1 тыралъхьи аук1ыгъэу ары ц1ыфмэ къэбарэу ахэлъыгъэр.